# Echinodorus osiris

### от Уикипедия, свободната енциклопедия

Echinodorus osiris
Картинка:Eosiris.jpg Echinodorus osiris
Класификация

отдел: | Покритосеменни | Magnoliophyta
клас: | Едносемеделни | Liliopsida
разред: |  | Alismatales
семейство: | Лаваницови | Alismataceae
род: | Ехинодорус | Echinodorus
вид: |  | E. osiris

Научно наименование

| Echinodorus osiris
Синоними:

- Echinodorus aureobrunneu

Echinodorus osiris е водно и аквариумно растение от род Ехинодорус.

## [редактиране] Произход на името

Echinodorus - вж. ехинодорус; osiris - заради Бразилската ферма за водни растения Lotus Osiris.

## [редактиране] Описание

Надводен лист: дръжка с дължина 40-70 см., петура с дължина 15-25 см и ширина 7-15 см, елипсовиднa или тясна яйцевидна. Подводен лист: дръжка с дължина 10-40 см., петура с дължина 10-30 см и ширина 3-9 см, тясна елипсовиднa или тясна ланцетна. Ръбът е повече или по-малко накъдрен. (3)5(7) жилки на лист. Понякога има точковидни оцветявания по листа. Съцветието може да достигне дължина до 1 м, с дъщерни растения около цветовете. Често цветовете не се разтварят, стерилни са и не произвеждат семена.

## [редактиране] Разпространение

Няколко хабитата в южна Бразилия. През Август 1967 (зимен период в региона) Schulze (по К. Каселман) открива популация на E. osiris заедно с други представители на род Ехинодорус в бързотечаща река източно от град Куритиба (Curitiba), щата Парана. Параметрите на описания хабитат са - бедна на хранителни вещества вода, нулева обща твърдост, pH 6.2, температура 12-15 °C, популацията е открита на слънчево място с дълбочина 50 см върху субстрат от едър чакъл. През Март 1994 Wanke и Wanke изследват популации на E. osiris в две реки в провинция Guarapuava, щата Парана. Параметри на хабитатите - температури съответно 21/20 °C, pH 6.3/6.5, електропроводимост на водата под 20 mS/cm.

Brazil (Paraná) | Curitiba | Guarapuava

## [редактиране] Култивиране

Echinodorus osiris е едно от най-подходящите за култивиране в аквариумни условия растения от род Ехинодорус. Развива се добре при интензивно осветление и богат хранителен грунт. Непретенциозно е към твърдостта на водата. Оптималната температура е в обхвата 18-26 °C. Размножаването се извършва изключително чрез дъщерни растения на съцветията, заради липсата на семена. Въможно е и размножаване чрез деление на ризомата.

## [редактиране] Външни препратки

- Българска аквариумна енциклопедия и форума към нея
- http://www.echinodorus-online.de/English/english.html

## [редактиране] Източници

- Kasselmann, K. 2003. Aquarium Plants.

Взето от „http://bg.wikipedia.org../../../e/c/h/Echinodorus_osiris.html“.

Категории: Лаваницови | Акваристика

##### Views

- Статия
- Беседа
- Текуща версия

##### Търсене

##### На други езици

- English
- Deutsch